2. ลักษณะการประกอบธุรกิจ

  2.1 ประวัติความเป็นมา

  บริษัทจดทะเบียนก่อตั้งเมื่อปี 2527 ด้วยทุนจดทะเบียนเริ่มแรก 3 ล้านบาท
  โดยประกอบธุรกิจเป็นผู้ผลิตและจำหน่ายผลิตภัณฑ์คอนกรีตสำเร็จรูป
  และได้รับอนุมัติให้เป็นบริษัทจดทะเบียนในตลาดหลักทรัพย์แห่งประเทศไทยในปี 2535 และตั้งแต่ปี
  2543 ถึงปัจจุบันบริษัทดำเนินธุรกิจหลักเป็นธุรกิจพัฒนาอสังหาริมทรัพย์
  ปัจจุบันมีทุนจดทะเบียนรวมทั้งสิ้น 2,343.15 ล้านบาท และทุนที่ออกและเรียกชำระแล้ว
  2,272.57 ล้านบาท (ณ วันที่ 22 กุมภาพันธ์ 2549) บริษัทมีประวัติความเป็นมาที่สำคัญดังนี้

  2.2 เหตุการณ์ที่สำคัญของบริษัทในรอบ 5 ปี

+-------+--------------------------------------------------------------+
| ปี     | เหตุการณ์ที่สำคัญ                                                 |
+=======+==============================================================+
| 2543  | -   บริษัทประสบปัญหาสภาพคล่องจึงได้มีการเพิ่มทุนจดทะเบียนจาก 179.02     |
|       |     ล้านบาท มาเป็น 1,750 ล้านบาท ภายหลังการเพิ่มทุนทำให้นายอนุพงษ์     |
|       |     อัศวโภคิน และกลุ่มผู้ถือหุ้นของ บจ. เอเชี่ยน พร็อพเพอร์ตี้              |
|       |     ได้กลายมาเป็นผู้ถือหุ้นรายใหญ่ของบริษัท คิดเป็นร้อยละ 66.72           |
|       |     ของทุนจดทะเบียนชำระแล้วทั้งหมด                                |
|       |     นอกจากนี้บริษัทยังได้เข้าซื้อกิจการของบจ. เอเชี่ยน พร็อพเพอร์ตี้         |
|       |     ซึ่งประกอบธุรกิจพัฒนาอสังหาริมทรัพย์เพื่อขาย โดยมีสัดส่วนการถือหุ้นร้อยละ  |
|       |     99.99 ของทุนชำระแล้ว                                       |
|       |                                                              |
|       | -   เมื่อวันที่ 23 พฤศจิกายน 2543 ได้จดทะเบียนเปลี่ยนชื่อบริษัทจาก “บริษัท   |
|       |     พื้นสำเร็จรูป พีซีเอ็ม จำกัด (มหาชน)” มาเป็น “บริษัท เอเชี่ยน         |
|       |     พร็อพเพอร์ตี้ ดีเวลลอปเม้นท์ จำกัด (มหาชน)”                      |
+-------+--------------------------------------------------------------+
| 2544  | -   บริษัทได้เพิ่มทุนจดทะเบียนจาก 1,750 ล้านบาท เป็น 2,275 ล้านบาท     |
|       |     เสนอขายแก่ผู้ถือหุ้นเดิมและรองรับการใช้สิทธิของใบสำคัญแสดงสิทธิ        |
|       |                                                              |
|       | -   วันที่ 16 สิงหาคม 2544 ได้โอนใบอนุญาตประกอบกิจการโรงงาน         |
|       |     และโอนขายทรัพย์สิน อุปกรณ์ เครื่องจักร ในส่วนของวัสดุก่อสร้างทั้งหมด    |
|       |     (ยกเว้น โรงงานที่โคราช ซึ่งปัจจุบันได้หยุดประกอบกิจการชั่วคราว)       |
|       |     ให้แก่บจ. พีซีเอ็ม คอนสตรัคชั่น แมททีเรียล (บริษัทถือหุ้น 99.99%)       |
|       |     ภายหลังจากการโอนดังกล่าว                                    |
|       |     ทำให้ธุรกิจพัฒนาอสังหาริมทรัพย์กลายเป็นธุรกิจหลักของบริษัท             |
|       |                                                              |
|       | -   ในเดือนสิงหาคม 2544 ซื้อหุ้นสามัญของบจ. สยามซีสเต็ม บิลท์ เพิ่มเติม    |
|       |     โดยมีสัดส่วนร้อยละ 95 ของจำนวนหุ้นที่จำหน่ายแล้วทั้งหมด              |
|       |     และในเดือนกันยายน 2544 บจ. สยามซีสเต็ม บิลท์                   |
|       |     ได้ประกาศจ่ายเงินปันผลหุ้นละ 40 บาท รวมเป็นเงินปันผลที่บริษัทได้รับทั้งสิ้น |
|       |     8.55 ล้านบาท ปัจจุบัน บจ. สยามซีสเต็ม บิลท์                      |
|       |     หยุดดำเนินกิจการและได้ชำระบัญชีแล้ว                             |
+-------+--------------------------------------------------------------+
| 2545  | -   วันที่ 4 กันยายน 2545 ได้ขยายการลงทุนจากการเพิ่มทุนของบมจ. ควอลิตี้  |
|       |     คอนสตรัคชั่น โปรดัคส์                                         |
|       |     เพื่อให้สอดคล้องกับแนวทางการปรับโครงสร้างหนี้ของบริษัทดังกล่าว        |
|       |     ทำให้สัดส่วนการถือหุ้นในบริษัทร่วมเพิ่มขึ้นเป็นร้อยละ 23.16             |
|       |     ของทุนที่ชำระแล้ว                                            |
|       |                                                              |
|       | -   วันที่ 16 กันยายน 2545 ได้ขยายการลงทุนโดยซื้อหุ้นสามัญของบจ. เอเชี่ยน |
|       |     พร็อพเพอร์ตี้ (ลาดพร้าว) จากผู้ถือหุ้นเดิมจำนวน 29 ล้านหุ้น มูลค่าหุ้นละ   |
|       |     7.32 บาท คิดเป็นสัดส่วนร้อยละ 82.86 ของทุนที่ชำระแล้ว             |
|       |                                                              |
|       | -   วันที่ 11 พฤศจิกายน 2545 จัดตั้ง บจ. สุขุมวิท เรสซิเดนซ์, บจ. ทองหล่อ |
|       |     เรสซิเดนซ์, บจ. ทริลเลี่ยน ดีเวลลอปเม้นท์ (เดิมชื่อ “บจ. ทองหล่อ     |
|       |     พร็อพเพอร์ตี้”), บจ. ทองหล่อ ดีเวลลอปเม้นท์ (ในปี 2548 เปลี่ยนชื่อเป็น |
|       |     “บจ. เอเชี่ยน พร็อพเพอร์ตี้ (ทองหล่อ)) ในราคาตามมูลค่าหุ้นละ 10 บาท |
|       |     โดยมีสัดส่วนการถือหุ้นแต่ละบริษัทในอัตราร้อยละ 99.94 ปัจจุบัน บริษัทอื่นๆ  |
|       |     ยกเว้น บจ. ทริลเลี่ยน ดีเวลลอปเม้นท์ และ บจ. เอเชี่ยน พร็อพเพอร์ตี้   |
|       |     (ทองหล่อ)ยังไม่มีการดำเนินกิจการใดๆ                            |
|       |     (เป็นเพีย                                                  |
|       | งบริษัทที่เข้าไปถือหุ้นในกองทุนรวมซิตี้แอสเสทซึ่งเป็นกองทุนรวมอสังหาริมทรัพย์ในปี |
|       |     2546)                                                    |
+-------+--------------------------------------------------------------+
| 2546  | -   ในปี 2546 ขยายการลงทุนโดยเพิ่มสัดส่วนการถือหุ้นของบจ. เอเชี่ยน      |
|       |     พร็อพเพอร์ตี้ (ลาดพร้าว) จากร้อยละ 82.86 เป็นร้อยละ 99.99        |
|       |     ของทุนที่ชำระแล้ว                                            |
|       |                                                              |
|       | -   วันที่ 28 เมษายน 2546                                       |
|       |                                                              |
|       |    บริษัทได้ดำเนินการจดทะเบียนเปลี่ยนแปลงมูลค่าหุ้นที่ตราไว้จากเดิมมูลค่าหุ้นละ |
|       |     10 บาท เป็นมูลค่าหุ้นละ 1 บาท                                 |
|       |                                                              |
|       | -   วันที่ 8 กรกฎาคม 2546 ขยายการลงทุนโดยซื้อหุ้นสามัญของบจ. เอเชี่ยน   |
|       |     พร็อพเพอร์ตี้ (กรุงเทพ) (เดิมชื่อ “บริษัท โชคไมตรี จำกัด”)           |
|       |     จากผู้ถือหุ้นเดิมจำนวน 259,994 หุ้น มูลค่าหุ้นละ 76.99 บาท รวมเป็นเงิน |
|       |     20.02 ล้านบาท คิดเป็นสัดส่วนร้อยละ 99.99 ของทุนที่ชำระแล้ว         |
|       |                                                              |
|       | -   ในเดือนกรกฎาคม 2546 บมจ. ควอลิตี้ คอนสตรัคชั่น โปรดัคส์           |
|       |     เพิ่มทุนจดทะเบียนจากเดิม 154.4 ล้านบาทเป็น 400 ล้านบาท           |
|       |     โดยการออกหุ้นสามัญใหม่จำนวน 245.6 ล้านหุ้น มูลค่าหุ้นละ 1 บาท       |
|       |     โดยจัดสรรให้แก่ผู้ถือหุ้นเดิมตามสัดส่วนในอัตรา 1 หุ้นเดิมต่อ 1 หุ้นใหม่     |
|       |     บางส่วนจัดสรรให้กับกรรมการของบริษัทร่วม และบางส่วนจำนวน 80 ล้านหุ้น |
|       |     จัดสรรให้กับประชาชนทั่วไป                                     |
|       |     โดยได้จดทะเบียนทุนที่ชำระแล้วกับกระทรวงพาณิชย์เสร็จสิ้นในวันที่ 24      |
|       |     ธันวาคม 2546 ทำให้สัดส่วนการถือหุ้นของบริษัท ลดลงจากร้อยละ 23.16   |
|       |     เป็นร้อยละ 17.88                                           |
|       |                                                              |
|       | -   วันที่ 11 พฤศจิกายน 2546 บริษัทขายหุ้นสามัญของ บจ. สุขุมวิท เรสซิเดนซ์ |
|       |     จำนวน 9,994 หุ้น ราคาหุ้นละ 7.10 บาท เป็นจำนวนเงิน 0.07 ล้านบาท |
|       |     ซึ่งเป็นมูลค่าทางบัญชี                                          |
|       |                                                              |
|       | -   วันที่ 25 ธันวาคม 2546                                       |
|       |     บริษัทและบริษัทย่อยได้ถือหน่วยลงทุนในกองทุนรวมซิตี้แอสเส              |
|       | ทซึ่งเป็นกองทุนรวมอสังหาริมทรัพย์และสิทธิเรียกร้องประเภทไม่รับซื้อคืนหน่วยลงทุน |
|       |     ระบุชื่อผู้ถือหน่วยลงทุน ไม่มีการกำหนดอายุโครงการ ในสัดส่วนร้อยละ 100  |
|       |     โดยมีวัตถุประสงค์หลักเพื่อไปซื้อหรือเช่าอสังหาริมทรัพย์                 |
|       |     และจัดหาประโยชน์จากอสังหาริมทรัพย์ หรือในทรัพย์สินอื่น               |
+-------+--------------------------------------------------------------+
| 2547  | -   ในเดือนกุมภาพันธ์ 2547 บริษัทได้ปรับโครงสร้างการถือหุ้น              |
|       |     ซึ่งได้ผ่านความเห็นชอบจากมติที่ประชุมวิสามัญผู้ถือหุ้นครั้งที่ 1/2547 เมื่อวันที่ |
|       |     17 กุมภาพันธ์ 2547 ดังนี้                                      |
|       |                                                              |
|       | - ขายหุ้นสามัญ บจ.พีซีเอ็ม คอนสตรัคชั่น แมททีเรียล จำนวน 499,993 หุ้น     |
|       | (ซึ่งบริษัทถือหุ้นร้อยละ 100) เพื่อแลกกับการซื้อหุ้นสามัญของ บมจ.พรีบิลท์ จำนวน |
|       | 8,013,536 หุ้น ในราคาหุ้นละ 1 บาท คิดเป็นมูลค่า 8,013,536.00 บาท     |
|       |                                                              |
|       | - ซื้อหุ้นสามัญเพิ่มทุนใน บมจ.พรีบิลท์ อีกจำนวน 90,035,362 หุ้น ในราคาหุ้นละ |
|       | 1 บาท ตามสัดส่วนที่เสนอขายแก่ผู้ถือหุ้นเดิม ในอัตราส่วน 1 หุ้นเดิม ต่อ 10     |
|       | หุ้นใหม่                                                        |
|       |                                                              |
|       | ภายหลังการปรับโครงสร้างดังกล่าว                                   |
|       | ทำให้บริษัทเป็นผู้ถือหุ้นใหญ่และมีสัดส่วนการถือหุ้นคิดเป็นร้อยละ 64.73          |
|       | ของทุนที่ชำระแล้ว                                                |
|       |                                                              |
|       | -   ในเดือนเมษายน 2547 บริษัทขยายการลงทุนโดยซื้อหุ้นสามัญของ บจ.      |
|       |     เอเชี่ยน พร็อพเพอร์ตี้ (รัชวิภา) (เดิมชื่อ “บริษัท กรีน ยูเนี่ยน จำกัด”)   |
|       |     จากผู้ถือหุ้นเดิมจำนวน 7.77 ล้านหุ้น มูลค่าหุ้นละ 4.84 บาท เป็นเงิน     |
|       |     37.59 ล้านบาท คิดเป็นสัดส่วนร้อยละ 93.97 ของทุนที่ชำระแล้ว         |
|       |                                                              |
|       | -   ในเดือนมิถุนายน 2547 บริษัทได้ปรับโครงสร้างการถือหุ้น               |
|       |     โดยการขายหุ้นสามัญ บจ.ทริลเลี่ยน ดีเวลลอปเม้นท์ ให้แก่ บมจ.พรีบิลท์    |
|       |     จำนวน 6,000 หุ้นในราคาตามบัญชี หุ้นละ 6.17 บาท เป็นจำนวนเงิน     |
|       |     37,020.00 บาท ทำให้บริษัทและบมจ.พรีบิลท์                       |
|       |     มีสัดส่วนการถือหุ้นคิดเป็นร้อยละ 40 และ 60 ตามลำดับ                |
|       |     และในเดือนกรกฎาคม 2547 บริษัทและบมจ.พรีบิลท์                   |
|       |     เพิ่มทุนตามสัดส่วนอีกเป็นจำนวนเงิน 39.96 ล้านบาท และ 59.94 ล้านบาท |
|       |     ตามลำดับ ปัจจุบันบจ. ทริลเลี่ยน ดีเวลลอปเม้นท์                     |
|       |     ดำเนินธุรกิจพัฒนาอสังหาริมทรัพย์เพื่อขายในราคาประมาณ               |
|       |     800,000-1,200,000 บาท                                    |
+-------+--------------------------------------------------------------+
| 2548  | -   ในเดือนพฤษภาคม 2548 เพิ่มทุนจดทะเบียนอีกจำนวน 68.15 ล้านบาท     |
|       |     เพื่อเสนอขายแก่พนักงานของบริษัทและบริษัทย่อย                      |
|       |     ตามมติที่ประชุมใหญ่สามัญประจำปีผู้ถือหุ้น ครั้งที่ 1/2548                |
|       |                                                              |
|       | -   ในเดือนพฤษภาคม 2548 ขยายการลงทุนโดยซื้อหุ้นสามัญเพิ่มทุนในบริษัท     |
|       |     เอเชี่ยน พร็อพเพอร์ตี้ (ทองหล่อ) จำกัด จำนวน 19.90 ล้านบาท        |
|       |                                                              |
|       | -   ในเดือนมิถุนายน 2548 ขยายการลงทุนโดยซื้อหุ้นสามัญเพิ่มทุนในบริษัท      |
|       |     ทองหล่อ เรสซิเดนซ์ จำกัด จำนวน 0.90 ล้านบาท                   |
|       |                                                              |
|       | -   ในเดือนสิงหาคม 2548 บริษัทได้ดำเนินการปรับโครงสร้างการประกอบธุรกิจ |
|       |     และโครงสร้างการถือหุ้นในบริษัทที่เกี่ยวข้อง                         |
|       |     เพื่อไม่ให้มีความขัดแย้งทางผลประโยชน์                            |
|       |     และให้ลักษณะการประกอบธุรกิจชัดเจน ดังนี้                         |
|       |                                                              |
|       |     -   บริษัทได้ซื้อหุ้นของบริษัท ทริลเลี่ยน ดีเวลลอปเม้นท์ จำกัด จำนวน     |
|       |         6,000,000 หุ้น ในราคาปรับปรุงมูลค่าตามบัญชี (มูลค่าตามบัญชี ณ    |
|       |         วันที่ 30 มิถุนายน 2548 เท่ากับหุ้นละ 9.56 บาท)               |
|       |         ซึ่งปรับปรุงด้วยส่วนเกินจากการประเมินราคาที่ดินและอาคาร หุ้นละ    |
|       |         10.06 บาท จากบริษัท พรีบิลท์ จำกัด (มหาชน)                 |
|       |         จึงทำให้มีสัดส่วนการถือหุ้นเพิ่มขึ้นจากร้อยละ 40.00 เป็นร้อยละ      |
|       |         99.99 การประเมินดังกล่าวได้จัดทำโดยบริษัท ไทยประเมินราคา ลินน์ |
|       |         ฟิลลิปส์ จำกัด                                           |
|       |         ซึ่งเป็นผู้ป                                              |
|       | ระเมินที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ |
|       |                                                              |
|       |     -   บริษัท และบริษัท เอเชี่ยน พร็อพเพอร์ตี้ จำกัด ได้ขายหุ้นของบริษัท    |
|       |         พรีบิลท์ จำกัด (มหาชน) รวมจำนวน 32,000,000 หุ้น ให้แก่       |
|       |         กลุ่มเควสท์ แค็ปปิตอล โดยซื้อในนาม SOMERS (U.K.) LTD.       |
|       |         ซึ่งทำหน้าที่เป็นผู้รับฝากหลักทรัพย์ และนายวิโรจน์ เจริญตรา         |
|       |         ซึ่งเป็นกรรมการและผู้บริหารของบริษัท พรีบิลท์ จำกัด (มหาชน)      |
|       |         จึงทำให้สัดส่วนการถือหุ้นลดลงเป็นร้อยละ 43.82                 |
|       |         ของทุนจดทะเบียนชำระแล้ว (153                            |
|       |         ล้านบาท)และในการเสนอขายหุ้นแก่ประชาชน (IPO) ของบริษัท      |
|       |         พรีบิลท์ จำกัด (มหาชน) ในเดือนพฤศจิกายน 2548               |
|       |         บริษัทได้นำหุ้นจำนวน 19,000,000 หุ้น มาร่วมเสนอขายด้วย        |
|       |         ซึ่งทำให้สัดส่วนการถือหุ้นภายหลัง IPO ลดลงเป็นร้อยละ 24.02      |
|       |         ของทุนจดทะเบียนชำระแล้ว 200 ล้านบาท                      |
|       |                                                              |
|       | -   ในเดือนกันยายน และ ธันวาคม2548 ขยายการลงทุนโดยซื้อหุ้นสามัญในบริษัท |
|       |     กรุงเทพ ซิตี้สมาร์ท จำกัด จำนวน 299,994 หุ้น ราคาตามมูลค่าหุ้นละ 10  |
|       |     บาท เป็นจำนวนเงิน 2,999,940 บาท โดยดำเนินธุรกิจประเภท ตัวแทน   |
|       |     ซื้อ ขาย/เช่า อสังหาริมทรัพย์                                   |
|       |                                                              |
|       | -   ในเดือนกันยายน และ ธันวาคม2548                              |
|       |     ขยายการลงทุนโดยซื้อหน่วยลงทุนเพิ่มในกองทุนรวม ซิตี้แอสเสท จำนวน     |
|       |     8.545 ล้านหน่วย ในราคาตามบัญชีของสินทรัพย์ – สุทธิ ณ วันซื้อ หน่วยละ  |
|       |     19.3217 บาท และ 19.3072 บาท เป็นจำนวนเงินรวม 165.00 ล้านบาท |
+-------+--------------------------------------------------------------+

  2.3 การประกอบธุรกิจ

  บริษัท เอเชี่ยน พร็อพเพอร์ตี้ ดีเวลลอปเม้นท์ จำกัด (มหาชน) (“บริษัท”) และบริษัทย่อย
  แบ่งลักษณะการประกอบธุรกิจดังนี้

  (ก) ธุรกิจอสังหาริมทรัพย์

  เป็นธุรกิจหลักซึ่งดำเนินการโดยบริษัท เอเชี่ยน พร็อพเพอร์ตี้ ดีเวลลอปเม้นท์ จำกัด (มหาชน)
  และ บริษัทย่อยอีก 10 บริษัทคือ

(1) บริษัท เอเชี่ยน พร็อพเพอร์ตี้ จำกัด

(2) บริษัท เอเชี่ยน พร็อพเพอร์ตี้ เรสซิเดนท์ จำกัด *

(3) บริษัท เอเชี่ยน พร็อพเพอร์ตี้ (ลาดพร้าว) จำกัด

(4) บริษัท เอเชี่ยน พร็อพเพอร์ตี้ (กรุงเทพ) จำกัด

(5) บริษัท เอเชี่ยน พร็อพเพอร์ตี้ (รัชวิภา) จำกัด

(6) บริษัท เอเชี่ยน พร็อพเพอร์ตี้ (ทองหล่อ) จำกัด

(7) บริษัท ทองหล่อ เรสซิเดนซ์ จำกัด *

(8) บริษัท ซิกเนเจอร์ แอดไวซอรี่ พาร์ทเนอร์ส จำกัด

(9) บริษัท ทริลเลี่ยน ดีเวลลอปเม้นท์ จำกัด

(10) บริษัท กรุงเทพ ซิตี้สมาร์ท จำกัด **

  * ปัจจุบันบริษัทดังกล่าว รวมทั้งบริษัท เอเชี่ยน พร็อพเพอร์ตี้ โฮลดิ้ง จำกัด
  ไม่มีการดำเนินธุรกิจใดๆ

  ** บริษัทดังกล่าวเริ่มมีรายได้จากการประกอบธุรกิจในไตรมาส 1 ปี
  2549โดยดำเนินธุรกิจเป็นตัวแทน นายหน้า ซื้อ ขาย เช่า อสังหาริมทรัพย์

  โครงการที่พัฒนาประกอบไปด้วย ทาวน์เฮ้าส์ บ้านเดี่ยว และคอนโดมิเนียม ภายใต้แบรนด์
  บ้านกลางกรุง บ้านกลางเมือง และ เดอะ ซิตี้
  โดยมีนโยบายที่จะสร้างบ้านในทำเลที่ตั้งในเขตเมืองหรือใกล้ศูนย์กลางทางธุรกิจ
  ซึ่งสามารถเดินทางได้สะดวก และเน้นแบบบ้านที่มีสไตล์โมเดิร์นยุโรป นอกจากนี้บริษัท ทริลเลี่ยน
  ดีเวลลอปเม้นท์ จำกัด (เดิมชื่อ บริษัท ทองหล่อ พร็อพเพอร์ตี้ จำกัด) ซึ่งถือหุ้นโดยบริษัทร้อยละ
  99.99 ( ณ วันที่ 6 กันยายน 2548 )
  ดำเนินธุรกิจพัฒนาอสังหาริมทรัพย์โดยใช้เทคโนโลยีการก่อสร้างสำเร็จรูปเพื่อพัฒนาโครงการบ้านเดี่ยวและทาวน์เฮ้าส์
  โดยเจาะตลาดที่อยู่อาศัยที่มีระดับราคาประมาณ 800,000-1,200,000 บาท
  ซึ่งกลุ่มลูกค้าเป้าหมายเป็นคนละกลุ่มกับลูกค้าของ บริษัท เอเชี่ยน พร็อพเพอร์ตี้ ดีเวลลอปเม้นท์
  จำกัด (มหาชน) ปัจจุบันทริลเลี่ยนเริ่มทยอยพัฒนาโครงการและเปิดขายแล้วในไตรมาสแรกปี
  2548

  (ข) ธุรกิจรับเหมาก่อสร้าง

  บริษัท พรีบิลท์ จำกัด (มหาชน) ดำเนินธุรกิจรับเหมาก่อสร้างบ้านอยู่อาศัย อาคารสำนักงาน
  โรงงาน และส่วนต่อเติม รวมทั้งให้บริการตกแต่งภายใน
  โดยรับงานก่อสร้างจากเจ้าของโครงการโดยตรง (Main Contractor) ณ 14 กันยายน
  2548 บริษัทถือหุ้นในบริษัท พรีบิลท์ จำกัด (มหาชน) เป็นสัดส่วนร้อยละ 43.82
  ของทุนจดทะเบียนชำระแล้ว 153 ล้านบาท และในวันที่ 2 ธันวาคม 2548 บริษัท พรีบิลท์ จำกัด
  (มหาชน) ได้เข้าจดทะเบียนในตลาดหลักทรัพย์แห่งประเทศไทย
  และในการเสนอขายหุ้นแก่ประชาชน (IPO) ดังกล่าว บริษัทได้นำหุ้นจำนวน 19,000,000 หุ้น
  มาร่วมเสนอขายด้วย ซึ่งทำให้สัดส่วนการถือหุ้นภายหลัง IPO ลดลงเป็นร้อยละ 24.02
  ของทุนจดทะเบียนชำระแล้วหลัง IPO

  (ค) ธุรกิจผลิตและจำหน่ายวัสดุก่อสร้าง

  บริษัท พีซีเอ็ม คอนสตรัคชั่น แมททีเรียล จำกัด ซึ่งถือ 100% โดยบริษัท พรีบิลท์ จำกัด
  (มหาชน) ดำเนินธุรกิจผลิตและจำหน่ายผลิตภัณฑ์แผ่นพื้นคอนกรีตสำเร็จรูป

  (ง) ธุรกิจอื่นๆ

-   บริษัท เอเชี่ยน พร็อพเพอร์ตี้ โฮลดิ้ง จำกัด ดำเนินธุรกิจประเภทบริหารสินทรัพย์
    ปัจจุบันไม่มีการ ดำเนินธุรกิจใดๆ

-   กองทุนรวมซิตี้แอสเสท
    เป็นกองทุนรวมอสังหาริมทรัพย์และสิทธิเรียกร้องร้องประเภทไม่รับซื้อคืนหน่วยลงทุน
    ระบุชื่อผู้ถือหน่วยลงทุน ไม่มีการกำหนดอายุโครงการ
    มีวัตถุประสงค์หลักในการนำเงินที่ได้จากการจำหน่ายหน่วยลงทุนไปซื้อหรือเช่าอสังหาริมทรัพย์
    จัดหาประโยชน์จากอสังหาริมทรัพย์ หรือในทรัพย์สินอื่น เมื่อวันที่ 24 มิถุนายน 2548
    กองทุนรวมซิตี้แอสเสทยื่นประมูลซื้อที่ดินพร้อมสิ่งปลูกสร้างจากกรมบังคับคดีในราคา 918.662
    ล้านบาท ซึ่งกองทุนได้จ่ายชำระเงินโดยการหักกลบกับสิทธิเรียกร้องในการชำระหนี้ จำนวน
    400 ล้านบาท
    และบริษัทได้บันทึกเงินลงทุนในที่ดินและสิ่งปลูกสร้างเป็นส่วนหนึ่งของสินค้าคงเหลือในราคาทุนที่จ่ายซื้อสิทธิรวมค่าใช้จ่ายที่เกี่ยวข้อง
    เป็นจำนวนเงินรวม 634.93 ล้านบาท ทรัพย์สินดังกล่าวตั้งอยู่บนถนนทองหล่อ (สุขุมวิท 55)
    เนื้อที่ดิน 3 ไร่ 67 ตารางวา มีลักษณะเป็นคอนโดมิเนียมและอาคารสำนักงานและร้านค้า
    โครงสร้างคอนกรีตเสริมเหล็กสูง 33 ชั้น ลักษณะการก่อสร้างแล้วเสร็จเกินกว่าร้อยละ 60
    ของโครงการ บริษัทมีแผนที่จะพัฒนาโครงการดังกล่าวต่อไป
    โดยคาดว่าเมื่อพัฒนาเสร็จสมบูรณ์จะมีมูลค่าไม่ต่ำกว่า 2,000 ล้านบาท
    (ดูรายละเอียดทรัพย์สินในหัวข้อ 5.2)

-   บริษัท ควอลิตี้ คอนสตรัคชั่น โปรดัคส์ จำกัด (มหาชน)
    ดำเนินธุรกิจผลิตและจำหน่ายวัสดุคอนกรีตมวลเบา สิ้นสุด ณ วันที่ 31 ธันวาคม 2548
    บริษัทถือหุ้นในสัดส่วนร้อยละ 14.97

อย่างไรก็ตาม เนื่องจากบริษัทได้ปรับโครงสร้างการถือหุ้นใน พรีบิลท์ จากร้อยละ 64 ก่อนหน้านี้
เป็นร้อยละ 24.02 ในปัจจุบัน ธุรกิจรับเหมาก่อสร้าง (ข) และธุรกิจผลิตและจำหน่ายวัสดุก่อสร้าง
(ค) จะไม่ถูกนำมารวมเป็นรายได้หลักของบริษัทอีกต่อไป เริ่มตั้งแต่เดือนกันยายน 2548

โครงสร้างธุรกิจ ณ วันที่ 31 ธันวาคม 2548

[]

* ในเดือนสิงหาคม 2548 บริษัทได้ซื้อหุ้นของบริษัท ทริลเลี่ยน ดีเวลลอปเม้นท์ จำกัด จำนวน
6,000,000 หุ้น จากบริษัท พรีบิลท์ จำกัด (มหาชน) ในราคาปรับปรุงมูลค่าตามบัญชีหุ้นละ 10.06
บาท จึงทำให้มีสัดส่วนการถือหุ้นเพิ่มขึ้นจากร้อยละ 40.00 เป็นร้อยละ 100
และนอกจากนั้นบริษัทได้ลดสัดส่วนการถือหุ้นในบริษัท พรีบิลท์ จำกัด (มหาชน) โดยได้ขายหุ้นจำนวน
32 ล้านหุ้น ในเดือนสิงหาคม 2548 และอีกจำนวน 19 ล้านหุ้น ซึ่งได้เสนอขายพร้อม IPO
ในเดือนพฤศจิกายน 2548 ซึ่งทำให้สัดส่วนการถือหุ้นลดลงเป็นร้อยละ 24.02
(ดูรายละเอียดเพิ่มเติมในข้อ2.2)

  2.4 โครงสร้างรายได้

  โครงสร้างรายได้แยกตามสายผลิตภัณฑ์หลักดังนี้

(หน่วย : ล้านบาท)

[TABLE]

-   ตั้งแต่เดือนกุมภาพันธ์ 2547 สัดส่วนการถือหุ้นใน PCMC เป็นการถือหุ้นโดยอ้อมผ่าน PB

-   รายได้จากธุรกิจรับเหมาก่อสร้างปี 2547 เป็นการรับรู้รายได้ตามระยะเวลาการเข้าถือหุ้นใน
    PB ตั้งแต่วันที่ 18 กุมภาพันธ์ 2547

-   รายได้ตามวิธีส่วนได้เสียจากบริษัทร่วม ในปี 2545 และ 2546
    เป็นส่วนแบ่งผลกำไรจากเงินลงทุนใน บมจ. ควอลิตี้ คอนสตรัคชั่น โปรดัคส์ และในปี 2548
    เป็นส่วนแบ่งผลกำไรจากเงินลงทุนใน PB ตามสัดส่วนการถือหุ้น

-   รายได้อื่น ประกอบด้วย กำไรจากการขายเงินลงทุน เงินปันผลรับ และดอกเบี้ยรับ

-   ณ วันที่ 6 กันยายน 2548 และ 14 กันยายน 2548 บริษัทได้ถือหุ้นใน Trillion และ PB
    คิดเป็นร้อยละ 100 และ 43.82 ตามลำดับ และภายหลังจากการเสนอขายหุ้น IPO ของ PB
    ในเดือนพฤศจิกายน 2548 ได้ทำให้บริษัทถือหุ้นลดลงเป็นร้อยละ 24.02

  จากการปรับโครงสร้างธุรกิจและโครงสร้างการถือหุ้นในเดือนสิงหาคม 2548 มีผลให้ PB
  เปลี่ยนสถานะจากบริษัทย่อยเป็นบริษัทร่วม
  ดังนั้นจึงรวมรายได้จากธุรกิจรับเหมาก่อสร้างและธุรกิจผลิตและจำหน่ายวัสดุก่อสร้าง
  สิ้นสุดถึงเดือนสิงหาคม 2548

APD = บมจ. เอเชี่ยน พร็อพเพอร์ตี้ ดีเวลลอปเม้นท์ APL = บจ. เอเชี่ยน พร็อพเพอร์ตี้
(ลาดพร้าว) AP = บจ. เอเชี่ยน พร็อพเพอร์ตี้ APR = บจ. เอเชี่ยน พร็อพเพอร์ตี้ เรสซิเดนท์

APK = บจ. เอเชี่ยน พร็อพเพอร์ตี้ (กรุงเทพ) APV = บจ. เอเชี่ยน พร็อพเพอร์ตี้ (รัชวิภา)

APT = บจ. เอเชี่ยน พร็อพเพอร์ตี้ (ทองหล่อ) PB = บมจ. พรีบิลท์

PCMC = บจ. พีซีเอ็ม คอนสตรัคชั่น แมททีเรียล Trillion = บจ. ทริลเลี่ยน ดีเวลลอปเม้นท์